OpenLLM-France/wikimedia huggingface dataset:
# World War Z (pel·lícula)

World War Z (Guerra mundial Z) és una pel·lícula nord-americana postapocalíptica de 2013 dirigida per Marc Forster i protagonitzada per Brad Pitt. Està basada en la novel·la homònima de Max Brooks. La pel·lícula ha estat subtitulada al català per la plataforma Movistar +.

## Sinopsi

Quan el món comença a ser envaït per una legió de morts vivents, Gerry Lane, un expert investigador de les Nacions Unides, intentarà evitar el final de la civilització en una carrera contra el temps i el destí. La destrucció a què es veu sotmesa la raça humana el porta a recórrer tot el món buscant la solució per frenar aquesta horrible epidèmia.

## Producció

El 2006, les productores Paramount Pictures i Pla B Entertainment es van fer amb els drets de la novel·la Guerra mundial Z, superant l'oferta de la productora de Leonardo DiCaprio Appian Way. Un any després, Michael Straczynsky va rebre l'encàrrec d'escriure el guió i va definir la pel·lícula com un thriller similar a Tots els homes del president (1976), Children of Men (2006) i la saga de Jason Bourne.
El guió no va ser acceptat i l'any 2009 van contractar el guionista Matthew Michael Carnahan, germà del director Joe Carnahan, per reescriure la història. Un any després, Variety va confirmar que l'últim guió es trobava sol a l'espera de la llum verda per part de l'estudi. El 16 de juny de 2011 es va confirmar que Brad Pitt es trobava a Malta rodant la pel·lícula i que hi hauria escenes rodades al Regne Unit i Hongria. El 6 de novembre de 2012 es va llançar un avenç del primer tràiler de la pel·lícula.

## Referències

* ↑ «"World War Z"». Arxivat de l'original el 15 de juliol de 2014. [Consulta: 25 gener 2017].
* ↑ «World War Z». Goita què fan, ara!. [Consulta: 17 desembre 2022].
* ↑ Información de al producción desde Abandomoviez.com
* ↑ «Publican nuevas imágenes de la próxima película de Brad Pitt», artículo en el sitio web Sin Flash.

## Enllaços externs

* Web oficial (anglès)
# Màxim de Jerusalem

Màxim de Jerusalem (Jerusalem, final del segle iii - ca. 350) fou patriarca de Jerusalem del 333 al 348, com a Màxim III. És venerat com a sant per diverses confessions cristianes.
Va patir la persecució decretada el 303 en la que va perdre l'ull dret, i segurament danys a la seva cama dreta. Macari, bisbe de Jerusalem (314-333), el va nomenar bisbe de Diòspolis, però el poble va demanar que es quedés a Jerusalem, com així es va fer. Va continuar a Jerusalem com a prevere i, a la mort de Macari, el va substituir com a bisbe per les seves virtuts.
El 335 era al concili de Tir, on Atanasi fou condemnat, i va signar-ne a contracor la condemna, fet del qual es va penedir aviat, per la qual cosa va convocar un sínode de setze bisbes de Palestina que va admetre altre cop a Atanasi a la comunió. Va treballar activament perquè el bisbat de Jerusalem tingués el mateix rang que la seu metropolitana de Cesarea de Palestina, la qual cosa es va aconseguir en 451.
El 348 o 349 fou deposat per influència d'Acaci de Cesarea, arrià, i, després d'uns mesos de seu vacant, el va substituir Ciril de Jerusalem. Màxim va morir poc temps després de la seva deposició.
# Herveu de Bretanya

Herveu de Bretanya, Hervé en francès (Guimiliau, Bretanya, ca. 521 - Plouvien, 556) va ésser un eremita i abat bretó. És venerat com a sant per l'Església catòlica i l'ortodoxa.

## Biografia

Va néixer a Guimiliau (algunes fonts indiquen que era de Gal·les), i la tradició el fa fill d'un reconegut bard britó anomenat Hivarnió, que havia estat a la cort de Khildebert I; la seva mare era de l'Armòrica i es deia Rivanone, i el seu oncle, sant Urfold. Era cec de naixement. Amb el seu deixeble Guiharan, va viure prop de Plouvien com a eremita i bard.
Va atraure alguns deixebles, però mai no volgué ordenar-se sacerdot ni acceptar cap honor com el d'abat de la comunitat, tot i que va ésser exorcista. Va morir en 556 i fou sebollit a Lanhouarneau.

## Veneració

Fou enterrat a la ciutat de Lanhouarneau, que esdevingué lloc de pelegrinatge. En 878, per protegir les relíquies dels atacs dels normands, foren portades a una capella del castell de Brest. En 1002, en un reliquiari d'argent, foren donades pel duc Jofre al bisbe de Nantes, que les dugué a la catedral de la ciutat. Les restes es perderen definitivament durant la Revolució francesa.
És un dels sants més populars de Bretanya, amb nombroses capelles arreu de la regió, com les de Gourin, amb una font miraculosa, i Langoelan, on es beneïen els cavalls el dia de l'aplec.

### Llegendes

El seu pare era un destacat bard, pietós i cast, que decidí deixar la cort i fer vida religiosa; un àngel se li aparegué en somnis i li digué que havia de trobar una dona, Rivanone, i casar-s'hi: tindrien un nen que seria un conegut servent de Déu. Hivarnió ho feu així i engendrà el nen, però els dos esposos van continuar vivint separats per guardar la castedat. La mare digué a Hivarnió que voldria que el seu fill "no veiés la falsa i enganyosa llum del món", i el pare respongué que seria així, però que "veuria l'esplendor del Cel": per això, el nen nasqué cec, però tenia visions de les beatituds celestials.
Segons la llegenda tenia poder sobre els animals i era acompanyat i guiat per un llop que li feia de gos pigall i que, deia la tradició, havia matat el bou o l'ase que Herveu feia servir per llaurar el camp. Herveu li recriminà el fet i el llop, penedit, restà amb ell i feia les funcions del bou

## Referències

* ↑ És la mateixa llegenda que s'explica d'altres sants com sant Gal, Columbà, Froilà de Lugo, Toribi de Liébana o Guillem de Vercelli, entre d'altres.

## Enllaços externs

* Saints of June 17. "Hervé of Brittany". Arxivat 2007-02-27 a Wayback Machine.
* Saint Yves and Saint Hervé. Arxivat 2007-09-29 a Wayback Machine.
# Marta Fàbregas i Berenguer

Marta Fàbregas i Berenguer (Barcelona, 1920 - Barcelona, 3 de gener del 1960) va ser una directora de doblatge, escriptora i dramaturga catalana. Va encetar la seva carrera professional com a actriu formant part de diverses companyies que actuaven a Madrid, Barcelona i províncies.
Fou autora de comèdies en castellà i sobretot en català, en uns moments en què escriure en català era ja una declaració de principis. En castellà va escriure per al teatre les obres Lección de amor (1954) o la publicada pòstumament Sólo tu (1961). Formà part d'una generació de dramaturgs dels anys 1950 i primera meitat dels 1960, que van arribar a emprar totes dues llengües en desigual equilibri, com ara Jaume Ministral o Francisco Candel.
A part de la carrera com a actriu i dramaturga, Marta Fàbregas també va exercir de dobladora i de directora de doblatge. En aquesta tasca, va dirigir films nacionals, com Apartado de correos 1001 d'Ignasi F. Iquino, i altres d'estrangers, com ara La sombra de una duda (Shadow of a doubt, 1943) d'Alfred Hitchcock. En aquest sentit, l'any 1950 va exercir de directora de doblatge del film d'animació dirigit per Alexandre Cirici que portà per títol Érase una vez... En aquest film també exercí d'actriu de doblatge de veus addicionals juntament amb el seu germà, Emili Fàbregas, que va posar la veu al personatge creat per Josep Escobar de nom Scariot.
L'any 1954 va publicar l'obra Fill meu i el 1959 va guanyar la V edició del Premi F.E.S.T.A amb l'obra Un pas en fals. El mateix any estrenà al Teatre Capsa de Barcelona la seva obra Siguen optimistas. Va morir poc després, a principis del 1960, quan encara no havia complert els quaranta anys.
Fou germana del també doblador Emili Fàbregas i tieta de l'actriu de doblatge Elsa Fàbregas.

## Referències

* 1 2 «Marta Fàbregas i Berenguer». Enciclopèdia Catalana, 03-10-2019. [Consulta: gener 2020].
* ↑ Soldevilla, Joan Manuel. El pare de Carpanta i Zipi y Zape. 2005. Lleida: Pagès Editors, p. 102. ISBN 84-9779-313-7.
* ↑ «Del manuscrit a la paraula digital. Estudis de llengua catalana». John Benjamins Publishing Company, 2018. [Consulta: gener 2020].
* ↑ Ciurans, Enric. Universitat, cultura i teatre a la dècada dels cinquanta: L'Agrupació de Teatre Experimental i Teatre en Viu (tesi). Barcelona: Universitat de Barcelona, 2002, p. 532.
* ↑ Walker O'Connor, Patricia. Dramaturgas españolas de hoy: una introducción (en castellà). Fundamentos, 1988.
* ↑ «Mor als 87 anys l'actriu de doblatge Elsa Fàbregas, que va posar veu a Katherine Hepburn, Doris Day o Ingrid Bergman». Corporació Catalana de Mitjans Audiovisuals, 21-12-2008. [Consulta: 20 gener 2022].

## Bibliografia

* Filmografia com a directora de doblatge a eldoblaje.com
* Obituari a La Vanguardia, 3 gener 1960.
* Autoras en la historia del Teatro Español, Juan Antonio Hormigón, Inmaculada Alvear, Carlos Rodríguez, p. 473. ISBN 8487591590, 9788487591594.
# Asti de Dirràquium

Asti de Dirràquium o Aberist (Shën Asti en albanès) era el segon bisbe de Durrës (província romana de Macedònia, cap de la comunitat cristiana de la zona que havia succeït Cesari. Durant la persecució del regnat de Trajà va ésser detingut pel governador Agrícola i, en no voler abjurar del cristianisme, torturat. La tradició diu que va ésser fuetejat amb claus i puntes oxidats i crucificat; el seu cos va ésser cobert de mel perquè les abelles i els insectes el fessin patir més fins a la mort.
En presenciar el seu martiri, set cristians que havien fugit d'Itàlia van recuperar el seu i es van declarar cristians, essent també condemnats i llençats encadenats a la mar Adriàtica perquè s'ofeguessin; són coneguts com els Sants Màrtirs de Dirràquium.

## Veneració

Venerat per l'Església catòlica i l'Església Ortodoxa, la festa del sant bisbe és el dia 5 de juliol. A més, també és recordat el 7 de juliol amb els altres màrtirs de la ciutat. En alguns santorals ortodoxos també consta la festa el 4 de juny.

## Referències

* ↑ Petit, L. «Durazzo». A: The Catholic Encyclopedia. Robert Appleton Company., 1909.
* ↑ «St. Astius - Saints & Angels» (en anglès). catholic.org. [Consulta: 3 abril 2022].
* ↑ «Martyrs Peregrinus, Lucian, Ompeius, Hesychius, Papius, Saturninus, and Germanus, of Dyrrachium in Macedonia». The Orthodox Church in America. [Consulta: 3 abril 2022].

## Bibliografia

* Santi, beati e testimoni. "Sant'Asteio di Durazzo".
# Joseba Beloki Dorronsoro

Joseba Beloki Dorronsoro (Lazkao, Guipúscoa, 12 d'agost de 1973) és un ciclista basc que fou professional entre 1998 i 2006. Destacà com a bon escalador i contrarellotgista d'alt nivell, especialitzat en voltes per etapes.

## Biografia

Beloki ha aconseguit pujar al podi del Tour de França en tres ocasions: segon el 2002 i tercer el 2000 i 2001. En la Volta a Espanya fou tercer el 2002 i vestí el mallot de líder durant tres dies el 2001. És, conjuntament amb Federico Martín Bahamontes i Pedro Delgado, el segon ciclista espanyol amb més podis del Tour de França, només superats pels 5 de Miguel Indurain. És un dels 4 ciclistes espanyols, conjuntament amb Luis Ocaña (1973), Pedro Delgado (1989) i Miguel Indurain (1991) que ha aconseguit finalitzar en el podi de la Volta a Espanya i el Tour en el mateix any (2002). Entre les seves victòries hi trobem la Volta a Astúries del 2000, la Volta a Catalunya del 2001 i la Clàssica d'Alcobendas del 2003.

### Després de retirar-se

Actualment, escriu en la revista Ciclismo a Fondo i col·labora amb Ràdio Euskadi com a comentarista en la retransmissió radiofònica de diverses carreres ciclistes. En l'actualitat és director de l'equip Sub-23 Cafés Baqué.

## Resultats

* 1996
** 1r a la Santikutz Klasika
* 2000
** 1r a la Volta a Astúries i vencedor d'una etapa
** Vencedor d'una etapa del Tour de Romandia
* 2001
** 1r a la Volta a Catalunya i vencedor de 2 etapes
* 2002
** 1r a l'Escalada a Montjuïc
** Vencedor d'una etapa de l'Euskal Bizikleta
* 2003
** 1r a la Clàssica d'Alcobendas
** Vencedor d'una etapa de l'Euskal Bizikleta

### Tour de França

* 2000. 3r de la classificació general
* 2001. 3r de la classificació general
* 2002. 2n de la classificació general
* 2003. Abandona
* 2005. 75è de la classificació general

### Volta a Espanya

* 1999. Abandona
* 2001. Abandona. Mallot or durant 3 etapes
* 2002. 3r de la classificació general, Mallot or durant 4 etapes
* 2004. Abandona
* 2005. 39è de la classificació general

### Giro d'Itàlia

* 2005. Abandona (13a etapa)

## Referències

* ↑ «Joseba Beloki supera su último reto personal: realizar un Everesting en Monte Caro» (en castellà). Ciclismo a Fondo, 11-10-2021. [Consulta: 14 agost 2022].
* ↑ Canyameras, Toni. «Beloki y su caída ante Armstrong: lo que pudo ser y no fue» (en castellà). Mundo Deportivo, 28-06-2022. [Consulta: 14 agost 2022].
* ↑ «Joseba Beloki: "Las carreras se ganan en la carretera"» (en castellà). 20minutos, 24-08-2012. [Consulta: 14 agost 2022].

## Vegeu també

* Club Ciclista Galibier

## Enllaços externs

* Palmarès complet de Joseba Beloki Arxivat 2007-10-04 a Wayback Machine.
* Reportatge sobre la trajectòria de Joseba Beloki
* Marxa cicloturista Beloki-Heredia Arxivat 2010-05-11 a Wayback Machine.
# Ashby (Massachusetts)

Ashby és una població dels Estats Units a l'estat de Massachusetts. Segons el cens del 2007 tenia 2.944 habitants.

## Demografia

Segons el cens del 2000, Ashby tenia 2.845 habitants, 978 habitatges, i 783 famílies. La densitat de població era de 46,2 habitants per km².
Dels 978 habitatges en un 39,6% hi vivien nens de menys de 18 anys, en un 68,6% hi vivien parelles casades, en un 7,9% dones solteres, i en un 19,9% no eren unitats familiars. En el 15,1% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,25.
Per edats la població es repartia de la següent manera: un 28% tenia menys de 18 anys, un 6,6% entre 18 i 24, un 31% entre 25 i 44, un 24,9% de 45 a 60 i un 9,5% 65 anys o més.
L'edat mediana era de 38 anys. Per cada 100 dones de 18 o més anys hi havia 99,1 homes.
La renda mediana per habitatge era de 61.000 $ i la renda mediana per família de 64.900$. Els homes tenien una renda mediana de 40.781 $ mentre que les dones 28.150$. La renda per capita de la població era de 21.648$. Entorn del 3,7% de les famílies i el 5,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Ashby». American Fact Finder. Oficina del Cens dels Estats Units, 12-01-2010.
# Barre (Massachusetts)

Barre és una població dels Estats Units a l'estat de Massachusetts. Segons el cens del 2000 tenia 5.113 habitants.

## Demografia

Segons el cens del 2000, Barre tenia 5.113 habitants, 1.889 habitatges, i 1.377 famílies. La densitat de població era de 44,5 habitants per km².
Dels 1.889 habitatges en un 36,5% hi vivien nens de menys de 18 anys, en un 58,9% hi vivien parelles casades, en un 9,8% dones solteres, i en un 27,1% no eren unitats familiars. En el 22,8% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,4% tenia menys de 18 anys, un 5,7% entre 18 i 24, un 31% entre 25 i 44, un 22,3% de 45 a 60 i un 12,7% 65 anys o més.
L'edat mediana era de 37 anys. Per cada 100 dones de 18 o més anys hi havia 95,7 homes.
La renda mediana per habitatge era de 50.553 $ i la renda mediana per família de 56.069$. Els homes tenien una renda mediana de 40.284 $ mentre que les dones 29.250$. La renda per capita de la població era de 20.476$. Entorn de l'1,2% de les famílies i el 3,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barre». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Barre». American Fact Finder. Oficina del Cens dels Estats Units, 12-01-2010.
# Blandford (Massachusetts)

Blandford és una població dels Estats Units a l'estat de Massachusetts. Segons el cens del 2000 tenia 1.214 habitants.

## Demografia

Segons el cens del 2000, Blandford tenia 1.214 habitants, 456 habitatges, i 350 famílies. La densitat de població era de 9,1 habitants per km².
Dels 456 habitatges en un 33,3% hi vivien nens de menys de 18 anys, en un 65,4% hi vivien parelles casades, en un 6,4% dones solteres, i en un 23,2% no eren unitats familiars. En el 19,5% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,03.
Per edats la població es repartia de la següent manera: un 24,1% tenia menys de 18 anys, un 6,6% entre 18 i 24, un 27,8% entre 25 i 44, un 31,8% de 45 a 60 i un 9,6% 65 anys o més.
L'edat mediana era de 40 anys. Per cada 100 dones de 18 o més anys hi havia 98,1 homes.
La renda mediana per habitatge era de 52.935 $ i la renda mediana per família de 59.375$. Els homes tenien una renda mediana de 37.708 $ mentre que les dones 32.917$. La renda per capita de la població era de 24.285$. Entorn de l'1,7% de les famílies i el 3,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blandford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Blandford». American Fact Finder. Oficina del Cens dels Estats Units, 12-01-2010.
# Boxford (Massachusetts)

Boxford és una població dels Estats Units a l'estat de Massachusetts. Segons el cens del 2000 tenia 7.921 habitants.

## Demografia

Segons el cens del 2000, Boxford tenia 7.921 habitants, 2.568 habitatges, i 2.254 famílies. La densitat de població era de 127,6 habitants per km².
Dels 2.568 habitatges en un 48,5% hi vivien nens de menys de 18 anys, en un 80% hi vivien parelles casades, en un 0% dones solteres, i en un 12,2% no eren unitats familiars. En el 9,7% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,08 i el nombre mitjà de persones que vivien en cada família era de 3,32.
Per edats la població es repartia de la següent manera: un 32,2% tenia menys de 18 anys, un 4,2% entre 18 i 24, un 25,8% entre 25 i 44, un 28,5% de 45 a 60 i un 9,3% 65 anys o més.
L'edat mediana era de 39 anys. Per cada 100 dones de 18 o més anys hi havia 94,8 homes.
La renda mediana per habitatge era de 113.212 $ i la renda mediana per família de 119.491$. Els homes tenien una renda mediana de 90.397 $ mentre que les dones 48.042$. La renda per capita de la població era de 48.846$. Entorn del 0,8% de les famílies i l'1,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boxford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Boxford». American Fact Finder. Oficina del Cens dels Estats Units, 12-01-2010.
# Cheshire (Massachusetts)

Cheshire és una població dels Estats Units a l'estat de Massachusetts. Segons el cens del 2000 tenia 3.401 habitants.

## Demografia

Segons el cens del 2000, Cheshire tenia 3.401 habitants, 1.367 habitatges, i 985 famílies. La densitat de població era de 48,7 habitants per km².
Dels 1.367 habitatges en un 30,5% hi vivien nens de menys de 18 anys, en un 59,8% hi vivien parelles casades, en un 8,4% dones solteres, i en un 27,9% no eren unitats familiars. En el 23,1% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,4% tenia menys de 18 anys, un 6,6% entre 18 i 24, un 27,6% entre 25 i 44, un 28,1% de 45 a 60 i un 14,3% 65 anys o més.
L'edat mediana era de 41 anys. Per cada 100 dones de 18 o més anys hi havia 98,5 homes.
La renda mediana per habitatge era de 41.981 $ i la renda mediana per família de 53.885$. Els homes tenien una renda mediana de 40.205 $ mentre que les dones 26.042$. La renda per capita de la població era de 19.156$. Entorn del 4,6% de les famílies i el 6,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cheshire». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Cheshire». American Fact Finder. Oficina del Cens dels Estats Units, 12-01-2010.
# Chicopee

Chicopee és una població dels Estats Units a l'estat de Massachusetts. Segons el cens del 2000 tenia 54.653 habitants.

## Demografia

Segons el cens del 2000, Chicopee tenia 54.653 habitants, 23.117 habitatges, i 14.147 famílies. La densitat de població era de 922,7 habitants per km².
Dels 23.117 habitatges en un 26,5% hi vivien nens de menys de 18 anys, en un 42,6% hi vivien parelles casades, en un 14,2% dones solteres, i en un 38,8% no eren unitats familiars. En el 32,7% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,6% tenia menys de 18 anys, un 8,5% entre 18 i 24, un 28,8% entre 25 i 44, un 22,5% de 45 a 60 i un 17,6% 65 anys o més.
L'edat mediana era de 39 anys. Per cada 100 dones de 18 o més anys hi havia 87,1 homes.
La renda mediana per habitatge era de 35.672 $ i la renda mediana per família de 44.136$. Els homes tenien una renda mediana de 35.585 $ mentre que les dones 25.975$. La renda per capita de la població era de 18.646$. Entorn del 9,6% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chicopee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Chicopee». American Fact Finder. Oficina del Cens dels Estats Units, 12-01-2010.